**ΕΚΠΑΙΔΕΥΤΙΚΟ ΠΡΟΓΡΑΜΜΑ ΣΧΟΛΙΚΗΣ ΕΚΔΡΟΜΗΣ ΣΤΗ ΝΑΞΟ (από 4/4/2019 έως 6/4/2019)**

Αρχηγός εκδρομής: Χρυσουλάκης Φ. ( Διευθυντής 4ου ΓΕΛ Ηλιούπολης)

Συνοδοί καθηγητές: Κουντούπης Ηλ.

 Λεκατσά Π.

 Κατσαρού Αν.

Το πρόγραμμα της εκπαιδευτικής εκδρομής καταρτίζεται ως εξής:

**1η Ημέρα, Πέμπτη 4/4/2019: Πειραιάς | Ξενάγηση Χώρας | Πορτάρα**
Αναχώρηση από το σχολείο στις 6:00. Συγκέντρωση στο λιμάνι του Πειραιά στις 06:30. Επιβίβαση στο πλοίο της Blue Star Ferries και αναχώρηση στις 07:35 για τη Νάξο. Άφιξη στις 12:40. Επίσκεψη στο Κάστρο της Χώρας Νάξου μέσα από όμορφα καλντερίμια με παλαιά φράγκικα σπίτια. Ξενάγηση στο Αρχαιολογικό μουσείο, την Καθολική εκκλησία, τη σχολή των Ουρσουλινών, το βενετσιάνικο σπίτι και την παλαιά Αγορά. Στη συνέχεια επίσκεψη στο Ναό του Απόλλωνα, την Πορτάρα χτισμένη τον 6o αιώνα π.X. πάνω στο βράχο. Ελεύθερος χρόνος για γεύμα στη Χώρα. Μεταφορά στο ξενοδοχείο. Τακτοποίηση στα δωμάτια. Ξεκούραση. Στις 20:00 δείπνο στο εστιατόριο του ξενοδοχείου. Στις 21:30 προαιρετική ομαδική βραδινή διασκέδαση. Διανυκτέρευση.

**2η Ημέρα, Παρασκευή 5/4/2019: Γύρος Νησιού (Δαμάλα, Χαλκί, Φιλώτι, Απείρανθος)**
Πρωινό στο ξενοδοχείο στις 08:00. Αναχώρηση από το ξενοδοχείο στις 09:30 με προορισμό την ορεινή Νάξο. Πρώτη στάση στο χωριό Γαλανάδο και επίσκεψη στον Ενετικό Πύργο του Μπελόνια. Στη συνέχεια άφιξη στο χωριό Δαμάλα, επίσκεψη στο εργαστήριο αγγειοπλαστικής και στο παλιό ελαιοτριβείο. Επόμενη στάση στο Χαλκί. Βόλτα στους Ενετικούς Πύργους και επίσκεψη στο παραδοσιακό αποστακτήριο κίτρου. Κατόπιν επίσκεψη στην Παναγία Δροσιανή . Άφιξη στην Απείρανθο με τα τρία μουσεία (αρχαιολογικό, γεωλογικό και λαογραφικό). Γεύμα στο χωριό. Στη συνέχεια περνώντας από τον Κυνίδαρο φθάνουμε στο Φλέρι, όπου βρίσκεται ο περίφημος Κούρος σε αρχαίο λατομείο. Επιστροφή στο ξενοδοχείο. Ξεκούραση. Στις 20:00 δείπνο στο ξενοδοχείο. Στις 21:30 προαιρετική ομαδική βραδινή διασκέδαση. Επιστροφή και διανυκτέρευση στο ξενοδοχείο.

**3η Ημέρα, Σάββατο 6/4/2019: Εργαστήρι Καραμέλας ή Τυροκομείο | Χώρα | Πειραιάς**
Πρωινό στο ξενοδοχείο στις 08:00. Αναχώρηση από το ξενοδοχείο στις 09:30. Επιβίβαση στο λεωφορείο για το τυροκομείο Νάξου και το εργαστήριο καραμέλας. Στη συνέχεια ελεύθερος χρόνος στη Χώρα για περιήγηση και αγορά παραδοσιακών προϊόντων του νησιού. Γεύμα και στη συνέχεια μετάβαση στο λιμάνι. Επιβίβαση στο πλοίο και αναχώρηση από τη Νάξο στις 18:00. Άφιξη στο λιμάνι του Πειραιά στις 23:25. Άφιξη στο σχολείο στις 00:30. Τέλος εκδρομής.